cyanic-selkie/wikianc huggingface dataset:
Coque
D'Coque, offiziell Centre national sportif et culturel (CNSC), ass de gréisste Sportkomplex zu Lëtzebuerg. Se läit an der Stad Lëtzebuerg, um Kierchbierg, laanscht d'Avenue John F. Kennedy.
Den Numm huet se wéinst der Form vum Gebai, dat un eng Muschel erënnert.
Se gouf 2002 als Extensioun vun der olympescher Schwämm (déi och sou e muschelfërmegen Iwwerdaach aus Bëtong huet) ageweit. Architekt ass de Roger Taillibert. D'Hal huet 8000 Sëtzplazen op de Gradinen an eng Fläch vu 4.300 Quadratmeter. Dee ganze Komplex erstreckt sech iwwer 65.000 m².
D'Coque ass konzipéiert fir eng ganz Rei Sportaarten:
Et gëtt nach en Zentrum fir Héichleeschtungssport gebaut (High Performance Training and Recovery Center) dee Mëtt Abrëll 2019 fäerdeg gi soll. Den Zweck vun dësem Zenter ass, den Athleten optimal Konditioune fir den Training ze bidden, absënns als Virbereedung op d'Olympesch Spiller vun Tokio 2020.
Bis zu 570.000 Leit passéieren all Joer an der Coque. 2008 hunn 300 Schoulklassen, 25 Sportfederatiounen, wouvun der 13 permanent do trainéieren, an de Sport-études gratis vun der Coque profitéiert.
Et gëtt do och e Restaurant, an en Hotel fir d'Athleten an hir Trainere wärend Kompetitiounen oder Stagen.
Trooz
Trooz, op Wallounesch Li Trô, ass eng belsch Gemeng an der wallounescher Regioun, an der Provënz Léck, an am Arrondissement Verviers. D'Gemeng ass 1977 bei de Gemengefusiounen entstane wéi Forêt, Fraipont an Nessonvaux fusionéiert hunn. D'Uertschaft Trooz déi der Gemeng den Numm ginn huet, huet virdrun zu der fréierer Gemeng Forêt gehéiert.
Coque
Nieft hirer Funktioun als Sportzentrum gëtt d'Coque och fir grouss Manifestatiounen, Concerten oder als Konferenzzentrum gebraucht. D'Piscine hirersäits huet e grousse Wellnessberäich.
Trooz
D'Gemeng verdeelt sech iwwer en Deel vum Dall vun der Vesdre an d'Heichte riets a lénks dervun.
Coque
Verwaltung
De Centre national sportif et culturel gouf den 29. Juni 2000 als Ëffentlecht Etablissement gegrënnt.
Generaldirekter vun der Coque ass zanter dem 1. Oktober 2018 de Christian Jung, deen de Gilbert Neumann ersat huet nodeems dee a Pensioun gaangen ass. President vum Verwaltungsrot ass de Marc Mathekowitsch.
Schenna
Schenna (italieenesch: Scena) ass eng Uertschaft a Gemeng an der Provënz Südtiroul an der Regioun Trentino-Südtiroul. Den Uertskär vu Schenna läit op enger Héicht vu 600 Meter. Vu Schenna bis op Meran sinn et nëmmen e puer Kilometer. Schenna huet eng 2800 Awunner (Stand 2009).
Tourismus
Schenna huet sech an de leschte 40 Joer zu enger vun deenen am meeschte besichten Uertschaften a Südtiroul entwéckelt mat iwwer 900.000 Iwwernuechtungen am Joer 2005 bei deemools nëmmen 2700 Awunner.
Star Trek: Insurrection
Wéi och am Virgängerfilm Star Trek: First Contact huet den Jonathan Frakes, Duersteller vum William T. Riker, Regie gefouert.
Ëm wat geet et am Film?
D'Team vun der USS Enterprise NCC-1701-E kënnt engem Komplott op d'Spuer, deen e klengt Vollek vu sengem Planéit verschleefe soll, fir datt d'Vollek vun de Son'a d'Virdeeler vum Planéit fir sech benotze kann. E Starfleet-Admirol ass och un dësem Komplott bedeelegt, allerdéngs géint d'Wësse vun der Federatioun.
Well dës geheim Missioun géint d'Éischt Direktiv vun der Federatioun verstéisst, ass et der Crew vun der Enterprise hir Aufgab, hei anzegreifen an dëse Komplott opzedecken.
Eisebunnsstreck Péiteng-Ettelbréck
De Bau vun der Eisebunnsstreck Péiteng-Ettelbréck, besser ënner dem Numm Atertlinn bekannt wéinst hirem Tracé laanscht d'Atert, geet zeréck op eng Konventioun tëscht dem lëtzebuergesche Staat an der Société anonyme des chemins de fer des bassins houillers du Hainaut vum 14. Dezember 1868 respektiv dem 27. Februar 1869, déi an engem Gesetz vum 19. Mäerz 1869 festgehale gouf. Wéi den 10. Mee 1869 d'Compagnie des chemins de fer Prince-Henri gegrënnt gouf krut si d'Rechter an d'Flichte vun der belscher Gesellschaft iwwerdroen, déi mat Aktionär war, an 49.375 Aktië vun am Ganze 50.000 an hirem Besëtz hat. Déi éischt Gesellschaft vum Prënz, wéi se am Volleksmond genannt gouf, huet d'Atertlinn grad sou wéi de Rescht vun hirem Streckennetz bis 1877 exploitéiert. Wéinst Finanzschwieregkeete gouf se du liquidéiert an hir Geschäfter goufe vun der Société anonyme luxembourgeoise des chemins de fer et minières Prince-Henri, där hir Statuten den 28. Oktober 1877 duerch en Arrêté Royal grand-ducal approuvéiert goufen, bis zur däitscher Occupatioun 1940 weidergefouert.
Déi éischt Deelstreck vu Péiteng op Stengefort gouf den 1. August 1873 a Betrib geholl. Den zweeten Tronçon, vu Stengefort op Ettelbréck, gouf eréischt de 17. Abrëll 1880 (33,83 km laang) ageweit. Fir d'éischt huet nach missen e 690 Meter laangen Tunnel, dee längsten Eisebunnstunnel zu Lëtzebuerg, tëscht Habscht an Huewel gegruewe ginn. D'Atert-Linn war domat 52,19 km laang.
Bis 1876 si PH-Zich an d'Klengbettener Gare op e Stompgleis gefuer wat tëscht der Klengbettener Millen an der haiteger Gare louch. Do huet d'Lokomotiv missen ëmgesat gi fir weiderzefueren, wat vill Zäit an Aarbecht kascht huet. Fir vu Péiteng aus op dat Stompgleis ze kommen huet d'PH-Gleis d'Gleiser vun der WL-Streck Lëtzebuerg-Arel missen iwwerquieren, wat eng komplizéiert Situatioun duergestallt huet déi net ongeféierlech war. Nodeem et verschiddentlech zu Accidenter komm war, gouf den Arrêté royal grand-ducal vum 12. Mee 1871 geännert an deem Sënn datt d'Streck laanscht d'Klengbettener Gare sollt féieren. Fir dat ze realiséiere gouf um Lieu-dit Polvertuerm en Hammelspronk mat enger Bréck gebaut, déi iwwer d'Wëllemsstreck gefouert huet. Een neie Bunndamm huet misse gebaut ginn, a fir datt d'Steigung fir op d'Bréck net ze grouss sollt ginn, goufen d'Gleiser op der Streck Klengbetten-Lëtzebuerg méi déif geluecht. Dat aalt Gleis vun der Péitenger Säit gouf 1877 erausgerappt a Klengbetten war mam Prënz nëmme méi vu Hoen aus z'erreechen. Fir de Marchandise-Verkéier war et e Virdeel, fir de Persouneverkéier awer net onbedéngt: D'Reesend, déi all Dag vu Klengbetten an de Minett schaffe gefuer sinn, hu missen en Ëmwee iwwer Hoen oder Stengefort maachen.
Op dem éischten Deel hat d'Streck Gleisuschlëss un d'Stengeforter Schmelz an un d'Steebréch vun der Famill Collart um Schwaarzenhaff.
Zu Näerden hat d'Atertlinn Uschloss un d'Schmuelspuerstreck Näerden - Maartel, wat dem Kanton Réiden Opschwonk bruecht huet an de Schmelzaarbechter aus dëser Regioun d'Geleeënheet gebueden huet an hiren Heemechtsdierfer wunnen ze bleiwen a mam Zuch op d'Aarbecht an de Minett ze fueren.
Den 23. September 1967 ass de leschte Persounenzuch op dëser Streck gefuer an d'Atert-Linn ass 1969 zum gréissten Deel suppriméiert ginn. Vu Colmer u ware Gleiser wéinst dem Uschloss un d'Good Yearswierker leie gelooss ginn, an 1974 krut d'Trefilerie vu Biissen e Gleisuschloss via déi fréier Streck.
Vu Klengbetten aus war d'Gleis bis op Stengefort leie gelooss ginn, wéinst dem Wierk vun der Uniroyal.
Erënnerungsplacken op verschidde fréiere Garen erënneren nach un den Dag, op deem d'Streck zougemaach gouf.
== Verbindung Kënzeg - Autelbas, ==
1873 hat de belsche Staat sech bereet erkläert der PH-Gesellschaft d'Konzessioun z'iwwerloosse fir eng Gleisverbindung ze bauen tëscht Kënzeg an Autelbas (Autelbas läit op der Streck Lëtzebuerg - Arel, do wou och d'Streck op Attem ofzweigt). Vu Kënzeg aus gouf d'Streck op eegenem Gleis ronn 3 Km parallel zu der Atertlinn gefouert fir dann d'Äisch, déi do d'Grenz mécht tëscht Lëtzebuerg an der Belsch, z'iwwerquieren an no weideren 3,4 Km d'Gare vun Autelbas z'erreechen. Den 3. Juni 1874 gouf d'Streck a Betrib geholl an et si nëmme Marchandise-Zich do gefuer. Awer schonn 1878 sinn, op Ufro vun der nei gegrënnter PH-Gesellschaft, déi 3 Km Parallel-Gleis aus Rentabilitéitsgrënn erëm erausgerappt ginn an et gouf eng Weich an d'Atertgleis agebaut. 1901 huet d'Streck sech net méi rentéiert a se gouf deklasséiert an ewechgerappt.
Uschloss Garnech an Dippech
Ongeféier um hallwe Wee tëscht Uewerkäerjeng a Kënzeg, um Plateau bei Féngeg sollt en Uschloss fir eng Eisebunnsstreck Féngeg - Dippech a Féngeg - Garnech entstoen. D'Aarbechte sinn awer am Ufanksstadium stieche bliwwen.
Kombischlëssel (Eisebunn)
De Kombischlëssel op der Eisebunn ass e Schlëssel deen all Chef de train, oder Kontroller, an d'Chauffere vun den Automotricen a Lokomotiven huet.
De Schlëssel besteet am Fong aus dräi verschiddene Schlësselen an erméiglecht sou dräi verschidden Interventiounen op enger Ramm vu Voituren.
Ee Schlëssel vun deenen dräi passt op all Schaf deen an de Voituren oder Zuchmaschinnen ass. Et ass e Véierkantstëftschlëssel.
Ruisseau d'Acosse
De'Ruisseau d'Acosse ass eng kleng belsch Baach an der Gemeng Burdinne an der Provënz Léck.
Kombischlëssel (Eisebunn)
Den zweeten ass fir bannenzeg Diere vun de Voituren an de Rammen, an d'Säitendiere vun de Gepäckwaggone bedéngen. Et ass e Véierkanthuelschlëssel.
Ruisseau d'Acosse
Si huet hir Quell ëstlech vu Bierwart beim Bois d'Einet op der Grenz vun der Provënz Léck an der Provënz Namur. Op der éischter Hallschent vun hirem Laf, fléisst se no Norden, fir dann no Westen ze dréinen. Nodeem se duerch déi kleng Uertschaft Acosse gelaf ass, leeft se vu riets an d'Rée.
Kombischlëssel (Eisebunn)
Den drëtte Schlëssel ass en huelen Dräikantschlëssel mat enger klenger Nues um baussenzegen Enn, an en ass fir d'Säitendiere vun de Voituren. Domat kann de Chef de Train déi Dier bei där hie steet op oder zouspären. Hie kann och all d'Diere vun de Voiturë gläichzäiteg domat zouspären. E ka s'awer net all mateneen opspären, dat kann nëmmen de Chauffer vum Zuch vun der Chaufferskabinn aus maachen.
Ruisseau d'Acosse
D'Baach ass 5,6 km laang.
Bernard Haal
De Michel Bernard Haal, gebuer de 25. November 1832 zu Gréiwemaacher a gestuerwen de 5. Oktober 1913 an der Stad, war e Lëtzebuerger kathoulesche Geeschtlechen.
Den Haal huet 1864 de Kathoulesche Geselleveräi gegrënnt, vun deem hie fënnef Joer President war, ier säi Brudder François déi Charge iwwerholl huet. Vun 1866-1869 war hien Dirigent vun der Maîtrise. De Bernard Haal gouf 1869 Professer am Kolléisch a war vun 1876 un Dechen an Doumpropst an der Stad. Op seng Initiativ gouf an de Joren 1886-1888 d'Paschtoueschhaus nieft der Méchelskierch gebaut.
Um Belair ass eng Strooss nom Bernard Haal genannt.
Canton de Niort-Est
De Canton de Niort-Est ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Canton d'Amiens 7e (Sud-Ouest)
De Canton d'Amiens-7e (Sud-Ouest) ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Acosse
Acosse op Wallounesch Åcosse ass eng Sektioun vun der belscher Gemeng Wasseiges an der Provënz Léck.
Bis virun der belscher Gemengereform vun 1977 war Acosse eng eegestänneg Gemeng.
Duerch d'Uertschaft leeft de Ruisseau d'Acosse, eng Niewebaach vun der Rée.
11. Januar
Den '''11. Januar''' ass den 11. Dag vum Joer am Gregorianesche Kalenner.
Pierre Molinéris
De Pierre Molinéris, gebuer den 21. Mee 1920 zu Nice a gestuerwen de 7. Februar 2009 zu Cuneo, war e franséische professionelle Vëlossportler.
Hien ass de Papp vum Jean-Luc Molinéris, deen och Profi vun 1971 bis 1977 war.
De Pierre Molinéris war vun 1943 – 55 Profi an huet am Ganzen 42 Coursse gewonnen..
1943
1. bei Saint Etienne-Le Puy.
1944
1. am Prix de Saint-Chamond
1945
Champion vun der Loire 1. am Grand Prix de la Libératiion zu Nice an am Prix de Nice.
1946
1. am Grand Prix du Vercors an am Prix de Toulon.
1947
1. bei Nice-Puget-Théniers-Nice an am Prix de Besançon.
1948
1. am Circuit des Six Provinces, am Tour de la Haute-Savoie, bei Firminy-Roanne-Firminy, bei Nice-Puget-Théniers-Nice a bei Nice-Mont Agel.
Pierre Granier-Deferre
De Pierre Granier-Deferre, gebuer den 22. Juli 1927 zu Paräis a gestuerwen de 16. November 2007 war e franséische Filmregisseur an Dréibuchauteur.
Pagod
Eng Pagod, op Chineesesch 塔 tǎ, ass e markant Gebai vun der chineesescher Architektur. Si ass e Symbol fir de Buddha an de Buddhismus. Pagode gëtt et besonnesch am asiatesche Raum.
Pierre Granier-Deferre
Vun 1967 bis 1974 war hie mat der brittescher Schauspillerin Susan Hampshire bestuet.
Pierre Molinéris
1949
1. an der 6. Etapp vum Critérium du Dauphiné libéré, vum Prix de Grenoble a vun der Poly de Lyon.
1950
1. am Grand Prix du Pneumatique zu Montluçon, vum Circuit du Mont-Blanc, vum Circuit de l'Aulne a vun de Präisser vu Moulins an Nantua.
1951
1. a Paris-Saint Amand Montrond, am Circuit du Morbihan an am Prix de Thiers.
2. Joerdausend
1. Joerdausend | 2. Joerdausend | 3. Joerdausend 11. Joerhonnert | 12. Joerhonnert | 13. Joerhonnert | 14. Joerhonnert | 15. Joerhonnert 16. Joerhonnert | 17. Joerhonnert | 18. Joerhonnert | 19. Joerhonnert | 20. Joerhonnert D'zweet Joerdausend war eng Period an der zäitgenëssescher Geschicht déi den 1. Januar 1001 vum Julianesche Kalenner ugefaangen an den 31. Dezember 2000 vum Gregorianesche Kalenner opgehalen huet.
Pierre Molinéris
1952
1. an der 4. Etapp vum Tour de France, an der 2. a 7.Etapp vum Critérium du Dauphiné libéré, vun der Ronde de Monaco a vum Prix de Barcelonette.
1953
1. an der 1. Etappvun de Boucles de la Gartempe, vum Circuit du Mont Ventoux, vum Circuit du Mont-Blanc, vum Grand Prix d'Espéraza a vun de Präisser vun Aurillac an Ussel.
Nicolas Gredt
Den Nicolas Gredt, gebuer den 18. Februar 1834 an der Stad Lëtzebuerg an do gestuerwen den 20. Juni 1909, war e Lëtzebuerger Philolog, Sproocheprofesser a Schouldirekter. Hien ass virun allem bekannt wéinst dem Sagenschatz des Luxemburger Landes, deen hien erausginn huet.
Pierre Molinéris
1954
1. an der 4. Etapp vum Tour du Sud-Est, vum Circuit de la Vallée d'Ossau a vun de Präisser vu Commentry a Saint-Vallier.
Nicolas Gredt
Den Nicolas Gredt war fir d'éischt Schräinergesell. No senger Schoulzäit am Stater Kolléisch a sengem Studium op den Universitéite vu Bonn a Paräis gouf hien 1864 Professer am Kolléisch, tëscht 1867 an 1869 Zensor an 'Directeur ff.', tëscht 1884 an 1885 'Sous-Directeur' an 'Directeur ff.', an tëscht 1885 an 1906 Direkter vum Kolléisch.
Pierre Molinéris
1955
1. am Circuit du Mont-Blanc an am Grand Prix du Pneumatique zu Montluçon.
Nicolas Gredt
1883 huet de Gredt säin Haaptwierk erausginn, de Sagenschatz des Luxemburger Landes, eng Sammlung vu Seeërcher déi doruechter am Land erzielt goufen.
Den Nicolas Gredt war effektive Member vun der Section historique vum Institut grand-ducal.
Hie war mat der (Anne Marie) Françoise Hoffmann (1838-1904) bestuet an hat véier Jongen: de Joseph Gredt (1863-1940, Benediktinerpater a Philosophiesprofesser zu Roum), den Alphonse Gredt (1865-1896, Dr. med. an der Stad Lëtzebuerg), de Paul Gredt (1867-1934, Dipl.-Ingenieur a Schmelzdirekter) an de Jean Félix, genannt (Jean) Felix Gredt (1868-1922, Jurist, ë. a. substitut du procureur de l'État zu Dikrech, an Auteur).
Zu Zéisseng ass eng Strooss nom Gredt benannt: rue Nicolas-Gredt.
1902 gouf hien zum Commandeur am Ordre de la couronne de chêne promovéiert.
Canton de Niort-Nord
De Canton de Niort-Nort ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Ri Jean-Jean
De Ri Jean-Jean ass eng belsch Baach an der Gemeng Burdinne an der Provënz Léck.
Si huet hir Quell op enger Héicht vun 195 Meter ëstlech vu Waret-l'Évêque.
Vun do aus leeft se no Norden, duerch eng Griecht am Bois des Bachets, laanscht d'Schlass mat dem Numm Château de Rochée, deem seng Weiere se fiddert, fir no engem Laf vu ronn 3 km zu Lamontzée an d'Burdinale ze lafen.
Canton d'Amiens 8e (Nord)
De Canton d'Amiens-8e (Nord) ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Picador
Bei enger Corrida ass de Picador e Reider deem seng Roll et ass an dem éischten Drëttel (tercio) vum Stéierkampf an d'Genéckmuskelen an an d'Beenmuskelen ze stieche fir sou de Stéier ze schwächen.
E sëtzt op engem Päerd dat mat engem Caparaçon agekleet ass, an huet eng Lanz de ongeféier 2,60 m. laang ass.
Fréier war de Picador den Haaptheld vun der Corrida, et war de groussen Torero, wougéint d'Toreroen zu Fouss seng Geselle waren.
Wann een e Stéierkampf kucke geet an 't héiert ee Leit päife wann de Picador an d'Arena kënnt soll een nëmme net mat päifen. Et sinn nëmme schlecht informéiert Touristen déi dat machen, wa se fir d'éischt eng Corrida kucke ginn.
Klierf (Homonymie)
De Begrëff Klierf huet e puer Bedeitungen:
Schëffslift vun Anderton
De Schëffslift vun Anderton gouf 1875 gebaut an ass den eelste Schëffslift op der Welt.
De Lift ass an England net wäit ewech vun der Uertschaft Anderton am Cheshire. E verbënnt zwou Wasserstroossen, de Weaver an den Trent-a-Mersey-Kanal.
Bouy-Luxembourg
Bouy-Luxembourg ass eng franséisch Gemeng am Departement Aube an der Regioun Grand Est.
Schëffslift vun Anderton
Well de Weaver 16 Meter méi déif wéi de Kanal läit war de Bau vu sou engem Lift d'Méiglechkeet, fir eng Serie vu Schleisen z'evitéieren. De Lift besteet aus zwéi grousse Waasserbasengen, wouvun deen een dem anere Kontergewiicht mécht, wat erlaabt, gläichzäiteg erop an erof ze schleisen. Am Ufank war dee ganze Mechanissem hydraulesch, ass awer no 25 Joer Déngscht duerch elektresch Motoren ersat ginn, an dat Ganzt huet iwwer e System vu Pullien a Kontergewiichter funktionéiert. Dat huet erlaabt datt déi zwéi Bace konnten onofhängeg vunenee manövréiert ginn.
Bouy-Luxembourg
Geographesches
Bouy-Luxembourg ass eng 310 Stroossekilometer vu Lëtzebuerg ewech.
Schëffslift vun Anderton
De Lift, dee staark duerch de Rascht beschiedegt war, huet zanter 1983 net méi funktionéiert, a gouf 2002 komplett restauréiert, a gëtt och elo erëm hydraulesch bedriwwen.
Bouy-Luxembourg
Geographesches
Um Territoire vu Bouy-Luxembourg a sengen Nopeschgemengen Onjon a Rouilly-Sacey läit e Mouer vun 33,45 ha op enger Héicht tëscht 129 an 132 m.
Den Numm
Fir se vun engem anere Bouy am Departement Aube, Bouy-sur-Orvin am Canton de Nogent-sur-Seine z'ënnerscheeden, krut d'Gemeng den Zousaz "Luxembourg", an dat, well Bouy eng Kéier zum Duché Piney-Luxembourg gehéiert huet, dee 1576 fir de François de Luxembourg vun der Säitelinn Luxembourg-Piney vum Haus Lëtzebuerg ageriicht gi war.
Schëffslift vun Anderton
De Lift vun Anderton an d'Rad vu Falkirk a Schottland sinn déi zwéin eenzeg Schëffslifter a Groussbritannien.
Alexander Graham Bell
Den Alexander Graham Bell, gebuer den 3. Mäerz 1847 zu Edinburgh a gestuerwen den 1. August 1922 zu Baddeck an Neischottlandwar en Erfinder.
Hien ass virun allem bekannt dofir, 1876 den Telefon virunentwéckelt ze hunn, woubäi en op d'Pionéieraarbechte vum Elisha Gray, Antonio Meucci a Philipp Reis opgebaut huet. Hien huet och Fuerschungen am Beräich vun der Entwécklung vun der Aviatioun an der Hydropter-Technologie gemaach.
Den Alexander Graham Bell huet als Schoulmeeschter fir dafstomm Leit Schottland verlooss a war vun 1873 un als Professer fir Stëmmpsychologie op der Universitéit Boston aktiv.
Aube
Aube ass den Numm vun
Canton de Niort-Ouest
De Canton de Niort-Ouest ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Canton de Givry
De Canton de Givry ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Aube (Floss)
D'Aube ass e franséische Floss. Se ass ee vun de 4 gréissten Nieweflëss vun der Seine, déi ongeféier an déi selwecht Direktioun leeft.
D'Aube entspréngt am Departement Haute-Marne, bei Praslay, op enger Héicht vun 380 m. Se leeft a Richtung Nordweste bis op Montigny/Aube, dann no Norden op Bar-sur-Aube, déi gréisst Stad op hirem Laf. Da leeft se nees nordwestlech, dann nord-nordëstlech, fir hanner Marcilly-sur-Seine an d'Seine ze lafen.
No hir ass d'Departement Aube genannt.
Bommel
Bommel huet e puer Bedeitungen:
Émile Erpelding
Den Émile Erpelding, gebuer den 23. Juni 1917 zu Merzlich, haut Konz-Karthaus op der Musel, a gestuerwen den 9. Mäerz 1999, war e lëtzebuergesche Schoulmeeschter an Auteur.
Liewen a Wierk
Seng Elteren, de Guillaume Erpelding an Eugenie Ruppert ware vu Gréiwemaacher. Als eelste vu fënnef Geschwëster huet den Émile Erpelding seng Kandheet a Jugend a sengem Elterenhaus zu Weimeschkierch op der Nr. 12 rue de la Source verbruecht. Säi Papp war techneschen Ingenieur bei der Arbed zu Dummeldeng.
Schoulen
Den Émile Erpelding war du Schoulmeeschter op follgende Plazen:
Canton de Chalon-sur-Saône-Sud
De Canton de Chalon-sur-Saône-Sud ass eng fréier franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Nordesch Kombinatioun
D'Nordesch Kombinatioun ass eng Sportsdisziplin vun den Olympesche Spiller. Et ass eng Kombinatioun tëscht Schisprangen a Schilaanglaf. Dës Kompetitioun ass fir d'éischt bei den Olympesche Wanterspiller vun 1924 zu Chamonix dobäi gewiescht.
Reegelen
Et gëtt dräi verschidde Kompetitiounen am Nordesche Schi a si ginn allen dräi an zwéin Deeg ofgehalen. Am Eenzel gëtt op enger Schanz vun 90 m gesprongen. Am Sprint an an der Ekipp ass et eng vun 120 m. D'Laanglafstreck huet am Eenzel 15 km, am Sprint 7.5 km an an der Ekipp 4 x 5 km.
Am Eenzel
All Athlet spréngt zweemol vun der Schanz a seng Punkte ginn notéiert. Den zweeten Dag start deen éischten aus dësem Klassement och als éischten. Déi aner starten an der Reiefolleg wéi se mat der Gundersen-Method errechent ginn ass.
Sprint
Den éischten Dag maachen d'Konkurrente just ee Sprong vun der grousser Schanz, den zweeten Dag e Laanglaf vu 7,5 km.
An der Ekipp
All Mannschaft besteet aus 4 Sportler. Hir Resultater beim Sprange ginn zesummegerechent a sou wéi beim Eenzel gi se dann op Basis vun deem Resultat deen aneren Dag op d'Piste geschéckt.
12. Januar
Den '''12. Januar''' ass den 12. Dag vum Joer am Gregorianesche Kalenner.
1. Joerdausend
1. Joerdausend v. Chr. | 1. Joerdausend | 2. Joerdausend 1. Joerhonnert | 2. Joerhonnert | 3. Joerhonnert | 4. Joerhonnert | 5. Joerhonnert 6. Joerhonnert | 7. Joerhonnert | 8. Joerhonnert | 9. Joerhonnert | 10. Joerhonnert D'éischt Joerdausend war eng Period an der zäitgenëssescher Geschicht déi den 1. Januar 1 vum Julianesche Kalenner ugefaangen an den 31. Dezember 1000 opgehalen huet.
Canton de Prahecq
De Canton de Prahecq ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Software
Den Ausdrock: Software steet am Allgemengen dem Ausdrock: Hardware, deen déi materiell Komponente vun engem Computer oder d'Peripherieapparate begräift, géigeniwwer.
Grimoald den Eeleren
De Grimoald den Eeleren, gebuer géint 615, a gestuerwen 656/657 oder 662 zu Paräis, war e fränkeschen Hausmeier aus der Famill vun de Karolenger resp. Pippiniden, Jong vum Pippin dem Eeleren.
No engem kuerze Machtkampf huet de Grimoald 643 d'Amt vum Hausmeier vu sengem Papp, dee 640 gestuerwe war, iwwerholl. Bis zum Doud vum Dagobert I., 638 oder 639, hat den Erzéier vum Sigibert III., den Otto, dëst Amt. An enger Schluecht géint d'Thüringer hat de Grimoald dem jonke Kinnek d'Liewe gerett a sou säi Vertraue gewonnen. 642/643 huet de Grimoald den Otto, den Hausmeier, doutmaache gelooss a gouf 643 selwer Hausmeier. An de Joren duerno huet de Grimoald praktesch vëlleg selbststänneg amplaz vum Kinnek d'Regierungsaffäre geleet.
Well de Sigibert III. jorelaang keng Kanner hat, wollt de Grimoald hien iwwerrieden, säin eegene Jong als Childebertus adoptivus (also ënner engem Merowenger-Numm) z'adoptéieren. Mä schlussendlech koum dach e Jong op d'Welt, den Dagobert, dee vu sengem Papp als säin Nofollger proklaméiert gouf. De Grimoald gouf säin Erzéier. Wéi de Sigibert bis dout war, huet de Grimoald den Dagobert 656 an Irland an e Klouschter gestach. Säin eegene Jong konnt domat Kinnek vun Austrien ginn.
Hie schéngt als Childebert (III.) adoptivus, an Austrasien sechs Joer laang, bis zu sengem Doud 662 unerkannt gewiescht ze sinn. Mä de Grimoald gouf wéinst senger Dot vum Sigibert sengem Brudder Chlodwig II., dee Kinnek vun Neustrien war, gefaange geholl, op Paräis brénge gelooss an do 656 oder 657 am Prisong hiriichte gelooss.
Marc Angel
Den Numm Marc Angel droen e puer Leit:
Grimoald den Eeleren
Domat war d'Dynastie vun de Pippinide sou gutt wéi ausgestuerwen. Mä dem Grimoald seng Sëschter Begga hat den Ansegisel, de Jong vum Arnulf vu Metz bestuet, an hire Jong, de Pippin de Mëttelsten, konnt spéider nees d'Muecht am Frankeräich iwwerhuelen (wéinst sengem Papp gëtt d'Famill awer Arnulfinger genannt).
De Grimoald huet d'Abteie vu Stavelot a Malmedy gegrënnt.
Sham (Stär)
De Sham (och Alsahm) ass de Stär α Sagittae (Alpha Sagittae). De Sham gehéiert zu der Spektralklass G0. Hien huet eng visuell Magnitude vu +4,4 mag. De Sham läit ronn 473 Liichtjoer vun eiser Äerd ewech.
Koordinaten (Equinoxe J2000.0)
.rtf
.rtf, ofgeleet vu Rich Text Format (RTF), ass d'Kennzeeche vun engem Format fir Texter, dat 1987 vu Microsoft agefouert gouf an dat den Austausch vun Daten tëscht verschiddenen, net kompatiblen Textverarbechtungsprogrammen erlaabt oder erliichtert.
Dës Dateie gi mat de klenggeschriwwe Buschtawen rtf gekennzeechent, déi no engem Punkt un den Numm vun där betreffender Datei ugehange ginn (z. B.: Musterbréif.rtf).
Martin Blum
De Martin Blum gebuer den 13. Juni 1845 am Pafendall, a gestuerwen den 20. Januar 1924 an der Stad Lëtzebuerg, war e lëtzebuergesche Paschtouer an Historiker.
Hien huet 1895 d'Geschichtszäitschrëft Ons Hémecht gegrënnt, an huet déi éischt Bibliographie geschriwwe vun deene Bicher, déi vu Lëtzebuerger geschriwwe goufen, oder zu Lëtzebuerg erauskoumen.
No dem Martin Blum sengem Doud huet de Seminär seng grouss Sammlung vu Luxemburgensia geierft an huet haut déi zweetgréisst Kollektioun zu deem Theema no der Nationalbibliothéik.
Säi Liewen
De Martin Blum koum den 13. Juni 1845 am Pafendall an der Stad Lëtzebuerg op d'Welt. Seng Eltere waren de Martin Blum an d'Catherine Scheidt. Zwéi Joer no senger Gebuert ass hie mat sengen Elteren an d'Uewerstad gezunn, wou déi an der haiteger Rue de la Reine e Café gefouert hunn.
De Martin Blum gouf de 27. August 1869 zum Geeschtleche geweit. 1872 gouf hie Kaploun zu Nidderfeelen an duerno Paschtouer zu Nojem (1876), zu Hiefenech (1887), Menster (1891) a Gräisch (1898).
No senger Pensionéierung (1903) huet hien zwee Joer zu Hollerech gelieft (Hollerech war bis 1920 eng eege Gemeng) an ass duerno an d'Stad gezunn, wou e Benefiziat an der Kathedral gouf.
De Martin Blum ass den 20. Januar 1924 gestuerwen. Hien ass um Nikloskierfecht um Lampertsbierg begruewen.
Basilica Sempronia
D'Basilica Sempronia gouf 170 v. Chr. vum Zensor Tiberius Sempronius Gracchus zu Roum gebaut.
D'Basilika gouf op enger Plaz gebaut wou virdrun dem Scipio säin Haus an e puer Geschäfter stoungen, do wou de Vicus Tuscus un de Forum Romanum gestouss ass.
Donieft stoungen den Tempel vum Saturn an den Tempel vum Castor a vum Pollux.
Si gouf 55. v. Chr. ofgerappt wéi d'Basilica Julia gebaut gouf.
Canton de Chalon-sur-Saône-Ouest
De Canton de Chalon-sur-Saône-Ouest ass eng fréier franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Lëscht vun de Buergermeeschtere vu Reims
Dës Lëscht vun de Buergermeeschtere vu Reims ass en Deel vun de Referenztabellen.
Basilica Julia
Si gouf um Forum Romanum vum Julius Caesar gebaut a finanzéiert vun der Beit aus de gallesche Kricher. Hiren Numm krut se vum Caesar well et am ale Roum Moud war, datt Gebaier den Numm vun deemjéinege kruten, dee se baue gelooss huet.
D'Basilika, déi méi grouss war wéi déi bis dohi gebaute Basilikaen, hat en héicht Haaptschëff, Galerien iwwer de Säiteschëffer an eng Apsis fir de Riichtersëtz. D'Reschter, déi en haut nach ka gesinn, erlaben engem net méi, fir sech d'Gebai virzestellen. Intressant sinn awer déi an den Träppleken agravéiert Spillfelder déi drop hiweisen, datt sech och scho fréier bei sou ëffentleche Gebaier getraff ginn ass, fir sech d'Zäit ze verdreiwen.
Manolete
Hien ass 1947 an der Infirmerie vun der Arena vu Linares gestuerwen nodeem de Kampfstéier Islero en op d'Hare geholl hat.
Presidence vum Conseil vun der Europäescher Unioun
D'Presidence vum Conseil vun der Europäescher Unioun (och alt verkierzt EU-Presidence oder EU-Rotsvirsëtz genannt) bezitt sech op d'Responsabilitéit, déi ee bestëmmte Memberstaat vun der Europäescher Unioun (EU) 6 Méint laang huet, an déi dora besteet, sämtlech Reunioune vum Conseil vun der Europäescher Unioun z'organiséieren an ze presidéieren. Eng wichteg Aufgab ass awer och, bei deene Reunioune Kompromësser auszeschaffen a virzeschloen, fir datt all kënnen d'accord sinn.
Et gëtt net "de" President vum Conseil vun der Europäescher Unioun, mä et ass all Kéier dee Fachminister aus dem Land, dat d'Presidence huet, dee fir de Sujet, ëm deen et geet, zoustänneg ass. Geet et z. B. ëm e Sujet aus dem Kulturberäich, deen am Juni 2005 am Conseil "Bildung, Jugend a Kultur" beschwat gëtt, ass et de Lëtzebuerger Kulturminister, deen d'Presidence huet.
Da gëtt et och nach den Europäesche Conseil (dacks "EU-Sommet" genannt), bei deem gewéinlech véiermol am Joer d'Staats- a Regierungscheffen zesummekommen. Bis 2009 hat dat Land (oder villméi de Premierminister, respektiv de President vun deem Land), dat d'Presidence vum Conseil hat, d'Presidence dovun. Zënterhier gëtt et e permanente President, de President vum Europäesche Conseil (zënter 2014 den Donald Tusk, virdun den Herman Van Rompuy).
3. Joerdausend
2. Joerdausend | 3. Joerdausend | 4. Joerdausend 21. Joerhonnert | 22. Joerhonnert | 23. Joerhonnert | 24. Joerhonnert | 25. Joerhonnert 26. Joerhonnert | 27. Joerhonnert | 28. Joerhonnert | 29. Joerhonnert | 30. Joerhonnert D'drëtt Joerdausend ass eng Period an der zäitgenëssescher Geschicht déi den 1. Januar 2001 vum Gregorianesche Kalenner ugefaangen huet an den 31. Dezember 3000 wäert ophalen.
Presidence vum Conseil vun der Europäescher Unioun
Zënter 2007
Am Traité iwwer eng Europäesch Constitutioun war virgesinn, datt de Conseilspresident vun de Conseilsmembere fir 2 1/2 Joer gewielt soll ginn, an déi Zäit kee nationaalt Mandat kéint hunn. Well deen Traité Enn 2006 net iwwerall ratifizéiert ass, gouf en neie Rotatiounsprinzip festgeluecht:
D'Presidence gëtt zënter 2007 un vun 3 Länner (e sougenannten Triplet) gedeelt, woubäi all Kéier ee vun deene Memberlänner, déi 2004, resp. 2007 bäigetruede sinn, an engem Triplet derbäi ass. D'Iddi ass, datt sou de Programm op annerhallef Joer festgeluecht ka ginn (déi 3 musse sech ofschwätzen) an net all 6 Méint wiesselt. Och wann d'Presidentschaft gedeelt ass, gëtt s'all Semester engem vun den 3 Länner offiziell zougedeelt.
D'Lëtzebuerger Presidencen
Lëtzebuerg hat bis ëwell (2015 matgerechent) 12-mol d'Presidence vum EU-Conseil. Dacks goung et dobäi ëm wichteg oder quokeleg Dossieren: 1966 z. B. koum et zum "Kompromëss vu Lëtzebuerg", deen der franséischer "Politik vum eidele Stull" en Enn gemaach huet. D'Presidencë vun 1976 a 1980 ware virun allem vu wärungspoliteschen Theme markéiert: Déi éischt stoung ganz ënner dem Androck vun der Wärungskris vun de Jore virdrun, an déi zweet war geprägt vun der Margaret Thatcher hirem bekannten Ausruff "I want my money back!" ("Ech wëll meng Suen erëm!").
1985 koum et ënner Lëtzebuerger Presidence zum Ausschaffe vum Eenheetlechen Europäeschen Akt, deen ë. a. d'Ofstëmme mat qualifizéierter Majoritéit am Conseil a méi Matbestëmmung fir d'Europäescht Parlament erméiglecht huet. D'Presidence vun 1991 stoung ënner dem Androck vum Éischte Golfkrich an dem Éischte Jugoslawiekrich, mä hei gouf och d'Aarbechtsgrondlag fir dat, wat dat Joer drop zu Maastricht als Traité iwwer d'Europäesch Unioun sollt ënnerschriwwe ginn, ausgeschafft.
1997 stoung d'Bekämpfung vum Chômage am Mëttelpunkt; et koum zu der "koordonnéierter Strategie fir Aarbechtsplazen".
Bei der Presidence vun 2005 hunn d'Suen erëm eng wichteg Roll gespillt: Den Euro-Stabilitéitspakt ass reforméiert ginn, an et gouf laang iwwer de Kader vum EU-Budget fir d'Joren 2007-2013 verhandelt, ouni datt et awer zu engem Accord konnt kommen. Dësen ass am Dezember 2005 ënner der brittescher Presidence zustan komm.
Bei der Presidence vun 2015 stinn och erëm däreg Dossieren um Programm: D'Staatsscholdekris vu Griicheland (an domat verbonnen de méiglechen Austrëtt vu Griicheland aus dem Euro - de sougenannte Grexit), déi onstabel Relatiounen tëscht der EU a Groussbritannien (an e Referendum iwwer e méiglechen Austrëtt aus der EU - de sougenannte Brexit) an dann nach d'Immigratiounspolitik vun der EU no der Flüchtlingskris.
Eisebunnsstreck Dikrech-Veianen
D'Eisebunnsstreck Dikrech-Veianen, Benni oder Benny genannt, war eng Lëtzebuerger Schmuelspuer- a Kantonalbunn déi vun Dikrech iwwer Tandel, Furen a Bëttel op Veianen gefouert huet.
D'Streck déi mat enger Längt vu 14,11 km mam Gesetz vum 28. Abrëll 1896 gegrënnt gouf, ass den 9. Abrëll 1889 opgaangen a gouf vun der Société anonyme des chemins de fer cantonaux luxembourgeois bedriwwen. Wéi 1934 déi dräi Schmuelspuer-Eisebunnsgesellschafte fusionéiert hunn, gouf se vun der Chemins de fer à voie étroite de l'État exploitéiert. Wärend der Zäit vum Zweete Weltkrich huet d'Deutsche Reichsbahn d'Exploitatioun iwwerholl, ier se 1946 an d'Hänn vun der CFL goung.
Den 2. Mee 1948 gouf d'Streck zougemaach, well se net méi rentabel war. Mam groussherzoglechen Arrêté vum 3. Mee 1948 ass de Benni mat Autobussen a Camionen ersat ginn.
Uganks gouf – wéi fir déi aner Schmuelspuerbunnen – och fir d'Streck Dikrech-Veianen vum Jangli geschwat. Wéi awer 1925 Motricen agesat goufen déi mat Benzol ugedriwwe goufen, koum de Spëtznumm Benni net vu wäit hier …
El Cordobés
De Manuel Benítez Pérez, genannt El Cordobés gebuer de 4. Mee 1936 zu Palma del Río, Provënz Córdoba, ass e spueneschen Torero.
Den El Cordobés huet seng Carrière als Torero 1959 ugefaangen an huet 1979 offiziell opgehale mam Stéierkampf. Säi Kampfstil deen net dem « klassesche » Schema entsprach huet, well hie vill Show- a Sportselementer mat erabruecht huet, ass vun de Puriste vum Stéierkampf net gutt gesi gewiescht an hie gëtt och dofir net als ee vun de begabteste Matadoren ugesinn, obschonn déi him awer ee grousse Courage an der Arena bezeien. Hautdesdaags gëllt hien als ‘’Gro Eminenz’’ am Stéierkampf, hie gouf dacks geéiert an ass och nach zwanzég Joer no senger Carrière a ganz Spuenien populär. Hien ass fir d'éischt 1959 zu Talavera de la Reina als novillero (Jongstéierkämpfer) opgetratt a war 1960 a senger Heemechtsstad Palma del Río fir d'éischt bei enger Corrida mat Pàerd a Picadoren dobäi..
No 203 Optrëtter als novillero huet hien de 25. Mee 1963 zu Córdoba seng Alternativa gemaach a gouf Matador. 1971 huet hien d'Capote un de Nol gehaangen, ass awer tëscht 1979 an 1981 sporadesch an d'Arena zeréckkoum. Fir d'lescht huet hien zwou Corridaen am Joer 2000 gemaach an duerno definitiv als Matador opgehalen.
D'Stad Córdoba huet hien 2002 zum fënnefte Kalif vum Stéierkampf ernannt, en Éierentitel deen virdrun nëmme véier Toreroen haten dorënner de Manolete.
Huccorgne
Huccorgne, op Wallounesch Houcoigne, ass eng Sektioun vun der belscher Gemeng Wanze an der Provënz Léck.
Huccorgne war bis zur belscher Gemengereform vun 1977 eng eegestänneg Gemeng.
Konrad Zuse
De Konrad Zuse, gebuer den 22. Juni 1910 zu Berlin, a gestuerwen den 18. Dezember 1995 zu Hünfeld bei Fulda, war en däitschen Ingenieur a Computer-Pionéier. Hie gëllt als den Erfinder vum éischte funktiounsfäege Computer.
Mat der Z3 baut den Zuse 1941 deen éischte wierklech funktiounsfäegen a fräi programméierbare Computer. Déi Maschinn mat sengem Späicher an Zentralrecheneenheet aus Telefonsrelaisen huet um binären Zuelesystem baséiert a gëllt haut als den éischte Computer vun der Welt. D'Z3 stoung un de Grenze vun den theoreeteschen Ufuerderunge vun der Turingmaschinn gerecht ze ginn. Dëst konnt 1998 bewise ginn.
Seng Firma an d'Z3 goufen am Zweete Weltkrich, 1945 vun enger Bomm getraff a vollkommen zerstéiert. Déi zum Deel schonn fäerdeg gebauten Z4 konnt awer nach mat Zäit a Sécherheet bruecht ginn. Si gouf spéider op der ETH Zürich installéiert a war zu deem Zäitpunkt deen eenzege funktiounsfäege Computer an Europa. Wärend dem Krich huet den Zuse d'Plankalkül, déi éischt universell Programméiersprooch vun der Welt entworf, déi awer eréischt am Joer 2000 op den deemolege Computeren implementéiert konnt ginn.
Nom Krich 1949 grënnt den Zuse schliisslech "Zuse KG", déi puer Joer drop 1200 Leit beschäftegt an deen éischte kommerzielle Seriecomputer vun der Welt hierstellt. Bis 1967 goufen am Ganzen 251 Computere gebaut, ënner anerem Z22, deen éischte Computer mat Magnéitspäicher. 1964 verléisst hien d'Firma, déi spéider wéinst wirtschaftleche Schwieregkeete vu Siemens iwwerholl gëtt. Hie widmet sech verstäerkt der Hobbymolerei a stierft 1995 am Alter vun 85 Joer am ost-hesseschen Hünfeld.
De Konrad Zuse huet eng ganz Rëtsch vun Auszeechnungen an akadeemesch Titele fir seng Verdéngschter kritt. No him sinn zwou Medaile benannt, déi ënner anerem vun der "Gesellschaft für Informatik" fir besonnesch Leeschtungen um Gebitt vun der Informatik vergi ginn.
Canton de Saint-Maixent-l'École-1
De Canton de Saint-Maixent-l'École-1 ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Konrad Zuse
Een nogebaute Modell vu senger Z3 steet haut am däitsche Musée zu München, ee weideren Nobau vun der Z1 ass am däitschen Technikmusée zu Berlin. Eng restauréiert a voll funktiounsfäeg Z22 mat der Seriennummer 13 ass dem "Zentrum für Kunst und Medientechnologie" zu Karlsruhe am Mäerz 2005 iwwergi ginn.
Canton de Chalon-sur-Saône-Nord
De Canton de Chalon-sur-Saône-Nord ass eng fréier franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Lycée technique agricole
De Lycée technique agricole (gekierzt LTA), déi sougenannt Akerbauschoul, ass en ëffentleche Lycée technique deen e spezifeschen Ausbildungszyklus ë. a. fir Baueren, Gäertner, Landwirtschaftsmaschinemecanicienen, Ëmwelttechniker a Beruffer am Beräich Naturwëssenschaften ubitt. Uganks zu Ettelbréck, ass d'Schoul zanter der Rentrée 2021/22 zu Gilsdref.
D'Geschicht vun der Schoul
Mam Gesetz vum 28. Februar 1883 gouf d'Schoul als « École agricole » zu Ettelbréck gegrënnt a war am Ufank am Gebai vun der fréierer Brauerei Schmit-Gengler, um Eck vun der Avenue Salentiny an der Avenue Kennedy.
No de Pläng vum Staatsarchitekt Paul Wigreux gouf de 4. Oktober 1929 de Grondstee vum Gebai an der Avenue Salentiny vun der Grand-Duchesse Charlotte geluecht an et gouf den 23. Oktober 1932 offiziell a Presenz vun der Groussherzogin Charlotte an dem Prënz Felix ageweit.
Am November an Dezember 1944 war an der Schoul zäitweileg en US-Lazarett installéiert.
Mam Gesetz vum 12. November 1971 gouf den Enseignement agricole à Ettelbruck geschaaft, deen den 13. Juli 1979 an « Lycée technique agricole » ëmgenannt gouf.
Pudicitia
D'Pudicitia (vum lat.:pudor = Schimt) ass d'personifizéiert réimesch Gëttin vun der Schimmt an der Genichlechkeet. Hir Qualitéiten waren d'Idealbild dovu wéi d'réimesch Fraleit sech opzeféieren an ze behuelen hätten.
Lycée technique agricole
D'Geschicht vun der Schoul
D'Gebai vun der Akerbauschoul zu Ettelbréck gouf den 29. Mäerz 2019 als nationaalt Monument klasséiert.
Pudicitia
Zu Roum gouf den Ënnerscheed tëscht enger patrizescher (Pudicitia patricia) an enger plebejescher (Pudicitia plebeia) Gëttin gemaach. Allebéid haten hiren eegenen Tempel. De plebejeschen Tempel gouf allgemeng als méi reng ugesi well do nëmme monogam Fraen hunn däerfen afferen.
Lycée technique agricole
Neit Gebai zu Gilsdref
2009 hunn de Bauteminister Claude Wiseler an d'Erzéiungsministesch Mady Delvaux-Stehres d'Pläng vun engem neie Gebai vun der Akerbauschoul virgestallt, dat zu Gilsdref gebaut sollt ginn.
Pudicitia
D'Pudicitia war e beléifte Motiv um Revers vu réimesche Mënzen. Meeschtens ass d'Gëttin als verschleiert Matrone duergestallt ginn déi op engem Troun setzt.
Lycée technique agricole
Neit Gebai zu Gilsdref
An de Joren dono sinn d'Pläng ëmmer nees hänke bliwwen, ëmgeännert oder esouguer ganz a Fro gestallt ginn. Sou waren ufanks och e Pensionat, e Laboratoire vun der Akerbauverwaltung a Büroe vun der Landwirtschaftskummer um Gilsdrëffer Site virgesinn, déi dann awer op Dikrech verluecht goufen,.
Laténgesch Grammaire
D'laténgesch Grammaire huet e puer Elementer aus dem Indogermaneschen iwwerholl, wéi zum Beispill d'Deklinatioun. D'Wierder ginn a sechs Fäll deklinéiert, déi d'Funktioun vum Wuert am Saz definéieren. De System vun de Verben huet sech dogéint ganz ëmgeännert. E baséiert sech net méi op Aspekter, wéi am Aalgriicheschen, mä op Zäitverhältnesser.
Lycée technique agricole
Neit Gebai zu Gilsdref
D'Finanzéierungsgesetz gouf de 15. Mee 2012 gestëmmt, mat engem Budget vun 100 Milliounen Euro. De 6. Juli 2016 hunn d'Bauaarbechte vun der neier Schoul zu Gilsdref ugefaangen an den 10. Juli 2017 gouf de Grondstee vun de Ministere Bausch, Meisch an Etgen geluecht.
1. Joerdausend v. Chr.
2. Joerdausend v. Chr. | 1. Joerdausend v. Chr. | 1. Joerdausend 10. Joerhonnert v. Chr. | 9. Joerhonnert v. Chr. | 8. Joerhonnert v. Chr. | 7. Joerhonnert v. Chr. | 6. Joerhonnert v. Chr. 5. Joerhonnert v. Chr. | 4. Joerhonnert v. Chr. | 3. Joerhonnert v. Chr. | 2. Joerhonnert v. Chr. | 1. Joerhonnert v. Chr.
Lycée technique agricole
Neit Gebai zu Gilsdref
D'Gebai gouf fir d'Rentrée am September 2021 a Betrib geholl.
1. Joerdausend v. Chr.
D'éischt Joerdausend v. Chr. war eng Period an der zäitgenëssescher Geschicht déi vum Joer 1000 v. Chr. bis d'Joer 1 gaangen ass.
Laténgesch Grammaire
Nomen
D'laténgescht Nomen huet dräi Geschlechter (genera) (männlech m. fir  m asculinum), weiblech (f. fir  f emininum) a sächlech (n. fir  n eutrum) an zwou Zuelen (numeri) (Eenzuel a Méizuel) a sechs Fäll (casus).
Lycée technique agricole
Neit Gebai zu Gilsdref
Well fir d'Schüler kee Parking bei der Schoul virgesinn ass, parken déi – och alt emol illegal – an der Ëmgéigend a ginn deelweis iwwert d'Haaptstrooss zu Fouss an d'Schoul, eng Situatioun, iwwer déi schonn eng Rei Deputéiert eng parlamentaresch Fro gestallt hunn. Den Direkter vum Lycée bréngt en eventuelle Park-and-Ride um Bloen Eck an der Ärenzdallgemeng an d'Spill, ouni datt awer eng definitiv Léisung a Siicht ass.
Laténgesch Grammaire
Nomen
D'Nome verdeele sech op fënnef Deklinatiounen, dat heescht Formen, wéi en Nomen déklinéiert gëtt an de sechs Fäll:
D'Nome ginn ëmmer follgendermoossen zitéiert: Nominativ Eenzuel, Genitiv Eenzuel, Genus
Beispill: lux, lucis f. (Liicht)
Éischt Deklinatioun (a-Deklinatioun)
rosa, ae f. (Rous)
Parverband Lampertsbierg-Rollengergronn
De Parverband Lampertsbierg-Rollengergronn war bis 2013 e Parverband an der Pastoralregioun Lëtzebuerg an huet aus follgenden 2 Pare bestanen. E gouf an den neie Parverband Notre-Dame, Lampertsbierg, Rollengergronn integréiert.
Dës 2 Pare leien um Gebitt vun der Stad Lëtzebuerg.
Laténgesch Grammaire
Éischt Deklinatioun (a-Deklinatioun)
Donieft gëtt et nach e puer al Formen, déi awer nëmme nach a festen Expressiounen existéieren.
De Lokativ huet déi selwecht Endung, wéi de Genetiv Eenzuel Romae (zu Roum).
Zweet Deklinatioun (o-Deklinatioun)
dominus, i m. (Här)
puer, i m. (Jong)
ager, agri m. (Feld)
donum, i n. (Kado)
Drëtt Deklinatioun
Typ 1: ongläichsilbeg Nomen
consul, is m. (Konsul)
Follgend gläichsilbeg Nome ginn och nom Modell consul deklinéiert: mater, matris f. (Mamm), pater, patris m. (Papp), frater, fratris m. (Brudder), senex, senis m. (ale Mann), juvenis, juvenis m. (jonge Mann), canis, canis m. (Hond).
corpus, corporis n. (Kierper)
Typ 2: Fir gläichsilbeg männlech a weiblech Nomen op -is, -es an -er an deene mat duebelem Konsonant am Genitiv Eenzuel ("Duebelkonsonantesch") urbs, u rb is f. (Stad)
Initiativ Freed um Liesen
Initiativ « Freed um Liesen », op Franséisch Initiative « Plaisir de lire », ass e Veräin, dee sech follgend Ziler gesat huet:
Radio Locale Réiserbann-Betebuerg
D'RADIO LOCALE REISERBANN-BETEBUERG (LRB), A.s.b.l. bedreift zu Peppeng e Lokalradio, kuerz LRB genannt, deen e jonke Public vun 12-30 Joer aus de Gemenge Réiser a Beetebuerg cibléiert. D'Sendegebitt (Frequenz 103,9 FM) erstreckt sech awer iwwer de ganze Süde vu Lëtzebuerg bis erop an d'Stad nach mat. Gesent gëtt mat enger Leeschtung vun 100 Watt.
Den LRB ass den 1. August 1993 fir d'éischt offiziell op Sendung gaangen, deemools nach mam Studio zu Beetebuerg. Dowéinst gëtt dacks fälschlecherweis gemengt, d'Ofkierzung "LRB" stéing fir "Lokal-Radio-Beetebuerg". Sechs Joer no der Grënnung, de 17. September 1999, ass de klenge Lokalsender an déi aktuell Studioen op Peppeng geplënnert.
Gesent gëtt déi ganzen Zäit ouni Ënnerbriechung, mä just eng 50 Stonnen d'Woch si vu fräiwëllege Radiosanimateure begleet, de Rescht vum Programm besteet aus engem vu Musekredakteren am viraus zesummegesaten Nonstop-Mix. De Sender deckt e Gebitt mat 300.000 Awunner of, vun deenen eng 15.000-17.000 als Stammnolauschterer bezeechent kënne ginn. An der Moyenne gëtt en effektive Public vun 3.000-3.500 Persounen d'Stonn erreecht.
Initiativ Freed um Liesen
De Veräin ass den 30. September 1996 gegrënnt ginn an huet säi Sëtz an der Stad Lëtzebuerg.
Zu de Grënnungsmembere gehéieren: Frank Feitler, Germaine Goetzinger, Jean-Pierre Kraemer, Guy Linster, Théo Péporté, Claudia Schneider-Schoo, Marie-Jeanne Wagner, Jean Leyder, Lise Linster, Jeannot Waringo, Marianne Waringo-Raus.
Laténgesch Grammaire
Drëtt Deklinatioun
navis, is f. (Boot)
animal,is n. (Déier)
Véiert Deklinatioun
manus, ūs f. (Hand)
genu, ūs n. (Knéi)
Fënneft Deklinatioun
res, ei f. (Saach)